จะช่วยแก้เรื่องท้องในวัยใส มารีญา อึ้ง โซเชียลมูฟเมนต์ 3 วัน 
ครั้งแรกเปิดใจทุกเรื่องราว กลับไทยดึกดื่นหน่อย แต่ก็มีแฟนนางงามแห่มาต้อนรับอย่างอบอุ่น มารีญา พูลเลิศลาภ มิสยูนิเวิร์สไทยแลนด์ 2017 เดินทางสวยๆ กลับจากการประกวดมิสยูนิเวิร์ส 2017 ได้เปิดใจทุกเรื่องราวที่ผ่านมา บริเวณเวทีต้อนรับ อาคารผู้โดยสารขาเข้าชั้น 2 ท่าอากาศยานสุวรรณภูมิ,มารีญาให้สัมภาษณ์อย่างยิ้มแย้มสดชื่น พอลงจากเครื่อง ก็ได้ยินเสียงแฟนคลับชัดมากเลยค่ะ รู้สึกอบอุ่นมาก ขอบคุณมากค่ะที่มา อย่างแรกเลยมารีญาอยากขอบคุณทุกๆ คนที่สนับสนุนมารีญามาตลอด รวมถึงพระองค์หญิง (พระเจ้าหลานเธอ พระองค์เจ้าสิริวัณณวรีนารีรัตน์) ขอบคุณมากเลยค่ะที่เชื่อมั่นมารีญา เป็นมงคลสุดๆ ที่ทำให้มารีญามีกำลังใจ และก็พี่ๆ ในวงการทุกคน พี่ๆ สื่อมวลชนทุกคน และในที่สุดเลยค่ะแฟนคลับทุกคนที่สนับสนุน,ตั้งแต่มารีญาได้รับตำแหน่งมิสยูนิเวิร์สไทยแลนด์ มารีญารู้สึกถึงความรักความอบอุ่นของทุกคนเลย สิ่งนี้ทำให้มารีญาทำงานหนักขึ้น ผลักดันให้ตื่นขึ้นมาทำให้เต็มที่ กลับมาครั้งนี้มารีญารู้สึกถึงความรักจริงๆ เลยของชาวไทย และรู้สึกว่าใกล้ชิดกับเมืองไทยมากขึ้น ซึ่งเป็นเป้าหมายของมารีญาค่ะ คืออยากจะทำให้คนไทยมีความสุขมากจริงๆ,มารีญาได้รับท็อป 5 นะคะ รู้สึกว่าการประกวดต้องเป็นตัวของตัวเอง มารีญาทำเต็มที่ ก็ภูมิใจมากๆ เลย ตอนที่ลงจากเวทีก็ผิดหวังนิดหน่อย เพราะทุกคนหวังว่าเราจะได้ที่ 1 แต่ได้ท็อป 5 รู้สึกว่านี่คือช่องทางของเราเป็นเวลาของเรา เพราะมารีญาได้กลับมาที่เมืองไทย ตอนนี้ก็สามารถทำสิ่งต่างๆ ที่ตั้งเป้าหมายไว้เร็วขึ้น ทำให้คนไทยได้เต็มที่,ตอนอยู่บนเวทีได้ยินคำถาม (what do you think has been the most important social movement of your generation? คุณคิดว่าเหตุการณ์ขับเคลื่อนทางสังคมสำคัญที่สุด ที่เกิดในยุคคุณคืออะไร?) ,มารีญาก็อึ้งเหมือนกันค่ะ (หัวเราะ) แล้วผ่านไปสองสามวัน ยังอึ้งอยู่เลยค่ะกับคำถามนี้ (ยิ้ม) มารีญาได้คิดแล้วค่ะ ว่าทำไมเราอึ้ง เพราะเขาถามเกี่ยวกับโซเชียลมูฟเมนต์ในยุคของมารีญา แล้วมารีญาคิดว่าการที่เราไม่สามารถตอบได้ในแบบที่คนอาจจะคาดหวัง อาจจะเพราะเราขาดโซเชียลมูฟเมนต์อันหนึ่ง เราขาดอะไรสักอย่างในยุคเรา ยิ่งทำให้มารีญาอยากจะทำทุกอย่างให้เต็มที่มากกว่านี้ เพราะว่าเราอาจจะเป็นคนที่ขับเคลื่อนโซเชียลมูฟเมนต์ในเรื่องการท้องก่อนวัยอันควร,อย่างที่มารีญาเคยพูดเอาไว้ตั้งแต่แรก อยากจะให้คนขยับมาฟังในเรื่องนี้ มาลงมือทำให้ด้านนี้ อยากให้คนมาลงทุนในเยาวชน ลงทุนในการศึกษา อยากให้คนเคารพนับถือตัวเอง รู้จักเคารพนับถือคนอื่น ตรงนี้จะช่วยลดการท้องก่อนวัยอันควร เรื่องนี้เป็นเรื่องที่มารีญาอยากจะตั้งใจทำ,พอลงจากเวทีประกวดร้องไห้เลย? ใช่ค่ะ พอลงจากเวทีร้องไห้เลย รู้ว่าคนไทยคาดหวังว่าเราจะได้มงคนที่ 3 แต่มารีญาทำไม่ได้ ไม่สามารถเอามงที่ 3 กลับมาได้ แต่คิดว่าเราทำอย่างอื่นได้ ที่จะทำให้คนไทยมีความสุข จริงๆ บนเวทีมารีญาไม่ได้คิดว่าทำอะไรผิด เราทำเต็มที่และเป็นตัวของตัวเอง ที่ขึ้นไปเป็นท็อป 5 ได้เพราะเป็นตัวของตัวเอง เราทำเต็มที่แล้ว ดีใจมากที่เราได้ทำมากขนาดนี้ หลังการประกวดมีอะไรหลายอย่างมาก ตอนที่พูดออกมามีน้ำตาเลยเพราะคนไทยเชียร์เต็มที่ หวังกับเราแต่เราไม่ได้ก็รู้สึกเศร้าค่ะ,ดราม่าเรื่องชุดราตรีรอบ 5 คนสุดท้ายของอาซาว่า ที่ใส่แล้วไม่รู้สึกมั่นใจ? ไม่ค่ะ รู้สึกมั่นใจในตัวเองมากค่ะ ตอนอยู่บนเวทีและก็ทำเต็มที่อยู่แล้ว ดราม่าที่เกิดขึ้นแค่คิดว่า เกิดจากพูดคุยของคนที่ไม่อยู่บนเวทีค่ะ ได้ยินข่าวดราม่าเรื่องชุด? ได้ยินบ้างค่ะ มารีญารู้สึกหนักใจเหมือนกันค่ะ ตอนนี้มีเวลาคิดแล้วและมีเวลาดีใจกับสิ่งที่เกิดขึ้น อยากให้กำลังใจพี่หมู (พลพัฒน์ อัศวะประภา) เพราะช่วยมารีญาตั้งแต่แรกเลยค่ะ,ดราม่าเรื่องการพูดถึงชื่อพิธีกร สตีฟ ฮาร์วี่ย์? ถ้าใครมาติเราเรื่องเล็กๆ น้อยๆ ก็ไม่เป็นไร ขำไปแล้วเราก็จะดีขึ้น เรื่องคอมเมนต์คิดว่าเป็นเรื่องปกติค่ะ เพราะทุกคนมีมุมมองไม่เหมือนกัน ก็คิดว่าเราอ่านไปคิดสักพัก แล้วเราก็ต้องวาง,ก้าวต่อไปของมารีญา? ,ตอนนี้ได้กลับมาไทยแล้ว รู้สึกว่ามีคนฟังมารีญามากขึ้น มารีญามีเวทียิ่งใหญ่มากตอนนี้ อยากจะรวมพลังของทุกคนมาช่วยมารีญาในเรื่องการท้องก่อนวัยอันควร เพราะเคยพูดไว้ตั้งแต่แรกแล้ว ตอนนี้เป้าหมายของมารีญาคือโครงการนี้ อยากทำทุกอย่างเพื่อให้ไปถึงเป้าหมายนี้เร็วขึ้น ดีใจที่จะได้ทำและหวังว่าทุกคนจะสนับสนุนมารีญาในเรื่องนี้,วางแผนชีวิตในวงการบันเทิงอย่างไร? มารีญาเป็นนางแบบตั้งแต่อายุ 13 แล้วก็เรียนไปด้วย ก็หวังว่าจะอยู่ในวงการบันเทิงได้ตลอด แต่อยากจะโฟกัสไปถึงเรื่องโครงการท้องก่อนวัยของมารีญาค่ะ จะกลับมาเป็นนักร้องอีกมั้ย? คิดว่าร้องเพลงในบ้านตัวเองก่อนค่ะ (หัวเราะ),หลังจากนี้นางงามไทยจะต้องเตรียมตัวอย่างไร ในการไปประกวดมิสยูนิเวิร์ส? มารีญาก็คิดถึงเรื่องนี้เหมือนกันค่ะ เราต้องเตรียมตัวโฟกัส เราต้องรู้เกี่ยวกับการตอบคำถามมากขึ้นค่ะ เราต้องรู้อะไรหลายๆ อย่างในโลกนี้ ไม่ว่าเขาจะถามอะไร เราต้องสามารถตอบได้ในเชิงบวก ก็แค่คิดว่าเราต้องฝึกตรงนี้มากขึ้น อย่างอื่นคิดว่าไม่สำคัญมาก เราแค่มั่นใจในตัวเองตรงนี้สำคัญที่สุดเลย.,
								,
							
ครั้งแรกเปิดใจทุกเรื่องราว กลับไทยดึกดื่นหน่อย แต่ก็มีแฟนนางงามแห่มาต้อนรับอย่างอบอุ่น มารีญา พูลเลิศลาภ มิสยูนิเวิร์สไทยแลนด์ 2017 เดินทางกลับจาก
มารีญา กลับไทย,มารีญา มิสยูนิเวิร์ส ไทยแลนด์ 2017,มารีญา miss universethailand2017,มารีญา ท็อป5,กอสซิป